ניצנה

ניצנה (נִצָּנָה) הוא כפר ובו קהילה חינוכית-התיישבותית. הכפר נמצא כ-70 קילומטרים דרומית-מערבית לבאר שבע, סמוך לגבול בין ישראל למצרים והיא הקצה הכי מזרחי של מדבר סהרה. ניצנה צמודה לתל ניצנה, ולבסיס הטורקי לשעבר עוג'ה אל-חפיר, הסמוכים לגבולם הדרומי של חולות חלוצה. באזור שוכנים היישובים ניצני סיני (קדש ברנע), כמהין, עזוז ובאר מילכה. סמוך לניצנה נמצא גם מעבר הגבול עם מצרים למטרות מסחר, מתחם בסיסים צבאיים, בית סוהר קציעות, בית סוהר סהרונים ומתקן חולות.

הכפר נוסד בשנת 1986 על ידי אריה לובה אליאב (שגם עמד בראש הכפר כעשרים שנה) ובסיוע המחלקה לעליית הנוער של הסוכנות היהודית בהנהגת אורי גורדון ואלי עמיר. מנהלו הראשון היה זאב זיוון. במשך 25 שנים, עד שנת 2021, מנהל ניצנה היה דויד פלמ"ח. בשנת 2012 הוסב שם המקום לניצנה - קהילייה חינוכית התיישבותית על שם אריה (לובה) אליאב. כיום מאגד הכפר בתוכו מגוון תוכניות חינוכיות ופעולות של אקטיביזם חברתי.

פרס יגאל אלון לשנת 1992 למעשה מופת חלוצי, הוענק לקהילת ניצנה על ידי המועצה הציבורית ל"הנצחת זכרו של יגאל אלון" 

פרס ראשת הממשלה גולדה מאיר לשנת 2019 הוענק לקהיליית ניצנה על מכלול פעולתה החינוכית והחברתית בהנהגתו של דוד פלמ"ח, לפי חזונו הציוני ו"מורשתו של לובה אליאב".

משנת 2021 מנהל ניצנה הוא אבי כהן.

תחומי הפעילות בכפר
קליטה ולימוד עברית
 אולפני עברית: בניצנה פועלים אולפני עברית: האחד לגילאי 17–20 והשני לגילאי 21–28.
 מי"ר [מכינה ישראלית-רוסית]: תוכנית לצעירים עולים הבאים ללא הורים ממדינות ברית המועצות לשעבר. במהלך האולפן הם לומדים עברית וכמו כן על התרבות במדינה, גאוגרפיה של ארץ ישראל אזרחות, היסטוריה ומסורת יהודית.
 מסע ספורט אקסטרים: תוכנית לבוגרי אוניברסיטה מחו"ל, שאינה מחייבת עליה. במהלך השנה לומדים החניכים אזרחות, מסורת ישראל ולמודי אולפן. כמו כן, עוסקים המשתתפים בפעילות ספורט אתגר - במדבר, הכוללת: טיולים נודדים, אופני הרים, צלילה, גלישה מצוקים ועוד. בסוף התוכנית מקבלים הבוגרים תעודת מאמן חדר כושר. בעשור האחרון, למעלה מ-80% מבוגרי התוכנית בניצנה, עולים לארץ בעקבות השתתפותם בתוכנית.

תוכניות מנהיגות לצעירים
 מכינת ״דרך ארץ״: מכינה קדם צבאית חצי-שנתית [ללא דחיית שירות]. מיועדת לבוגרי י"ב מהפריפריה הגאוגרפית והחברתית. החניכים במכינה עוברים תהליכי למידה בנושאים שונים ומתכוננים הן נפשית והן פיזית לצבא ולהמשך החיים, תוך כדי תרומה לקהילה ולניצנה.
 מכינת ״הנגב״: מכינה קדם צבאית שנתית. מיועדת לבוגרי י"ב. מכינה בעלת ערכים הומניסטיים שחניכיה עוברים תהליכי למידה בנושאים שונים, מפתחים מיומנויות הובלה ועצמאות ומתכוננים הן נפשית והן פיזית לשירות צבאי משמעותי  ולשילוב בתפקידי מפתח בחברה הישראלית בהמשך החיים, תוך כדי תרומה לקהילה ולניצנה.
 מתנדבי שנת שירות - שין שינים: בניצנה למעלה מ-20 שין שינים, הבאים דרך התנועה הקיבוצית. בתחילת הדרך הם משתתפים בקורס מדריכי טיולים מוכר ל"תו תקן" של משרד החינוך. במסגרת שירותם בניצנה הם מדריכים טיולי בתי ספר בנושאי הכרת הנגב. כמו כן, הם מבצעים עבודה תורמת עם מחלקות ניצנה השונות וביישובי פתחת ניצנה.
 כפר נוער - נווה מדבר - ניצנה: הכפר הוקם ב-2015 והוא כפר הנוער הראשון והיחיד מסוגו בארץ, שנועד לבני נוער בדואים מהדרום. הכפר כולל בית ספר תיכון לבגרות בסביבה וחקלאות, חווה חקלאית, ופנימיה בה הנערים שוהים במהלך כול השבוע. כפר הנוער הבדואי בניצנה, הנמצא בסביבה אנושית מגוונת,ממוזער|הכניסה לניצנההוא אתגר להעצמת הנערים וחיבורם לחברה בישראל. הכפר בפיקוח המנהל לחינוך התיישבותי של משרד החינוך ובו סגל מורים ומדריכים יהודי וערבי.

ידיעת הארץ
 "סמינר נגב - ציוני אקולוגי": בניצנה פועל מרכז הדרכה לטבע, אקולוגיה וסביבה. המרכז משמש כבית ספר שדה, אליו מגיעים תלמידים מבתי ספר מהארץ ומחו"ל לחוויית טיול ולימוד של הנגב. מתוך אמונה שהנגב הוא אחד האתגרים הגדולים העומדים בפני מדינת ישראל. במסגרתו: עוקבים אחר בעלי חיים בחולות, יוצאים למסעות אופניים ומבקרים בערי הנבטים ובהתיישבות החדשה ועוד. לצד לימוד הטבע והמורשת, ניצנה מתמחה בהעברה ולימוד של נושאי סביבה תוך שימת דגש על אנרגיה סולארית וקיימות.
 בית ספר יסודי - בוסתן במדבר: בשנת הלימודים תשע"ח נפתח בניצנה בית ספר יסודי לילדי תושבי האזור. בוסתן במדבר הוא בית ספר צומח, אשר שם דגש על לימודי הטבע והסביבה המדברית.

חינוך סביבתי ומוזיאונים
 פארק סולארי: פארק מדע בנושא השמש, ובו מוצגים בנושאי אסטרונומיה, טכנולוגיות לניצול קרינת השמש, אנרגיה ירוקה ואקולוגיה מדברית.
 כיתת איתמר: מכוונת לפעילות אקטיבית בתחום הסביבה. המסר המועבר: שכול אדם ואפילו אינו מבוגר או מפורסם, יכול להביא שינוי חיובי. שינוי שיסייע לסביבה הפיזית והאנושית. הכיתה הוקמה בעקבות מותו הטרגי של איתמר מוצאפי, שהיה מדריך בניצנה.
 כיתת מים: מרכז למידה ייחודי העוסק בנושא מים מושבים. בו מתמקדים בהעברת מידע על חיסכון במים, זיהום מים, טכנולוגיות לטיהור מים מושבים והתפלה.טקסט=הפארק הסולארי בניצנה - מראה כללי|ממוזער|הפארק הסולארי בניצנה - מראה כלליממוזער|כיתת טיהור מי שפכים בניצנה
 מרכז מיחזור: מתחם אומנותי העשוי מחומרים ממוחזרים ומתמקד באקולוגיה. הכיתה שבמרכזו מציגה את השימושים החוזרים בחומרים שונים. מלמדים אודות הצורך לצמצום צריכה ומעודדים שימוש חוזר. במרכז זה מצוי גם מוזיאון "תחילת האלף", הממוקם במתחם של תאי שירותים ישנים. המוזיאון מדגים פיסול בחומרים ממוחזרים, שלוקטו ועוצבו במשך כול יום במהלך שנת אלפיים (תחילת האלף) על ידי האומנית מיכל פלג
 מוזיאון עתיקות תל ניצנה: המוזיאון שוכן במרכז הכפר ובו מוצגים והסברים על תל ניצנה הסמוך ובו ממצאים מתקופות: הנבטים, הרומיים, הביזנטיים והטורקים.
 "חדר הפלאות על שם יצחק מובשוביץ" חדר הפלאות הוא מוזיאון חוויתי אינטראקטיבי מעיזבונו של הצלם והאספן יצחק מובשביץ. בו אוספים של פוחלצים, פרפרים נדירים, תמונות טבע ואוספי פריטים נוסטלגיים משנות החמישים, השישים והשבעים ועוד.
 גן התנ"ך המדברי: הוקם על ידי קבוצת מתנדבים אוהבי ישראל מצרפת. בו תחנות הסבר ולימוד סביב נושאים הקשורים למסע בני ישראל במדבר.

 מבנה הכפר ותושביו 
טקסט=מרכז הפרדה - ניצנה|ממוזער|מרכז המיחזור וההפרדה ניצנה
בניצנה אכסניה וחדרי אירוח, חאן אירוח בסגנון מדברי, בריכה, מרפאה אזורית, חדר אוכל מרכזי משמש את כל תושבי הכפר הקבועים והאורחים. ב"בית אורי" (על שם אורי גורדון) פועל מרכז הדרכה וסימפוזיונים. ב-2017 נחנך "בית הסופר" (על שם אלי עמיר). דיירי הכפר כיום הם בעיקר עובדי החינוך והמנהלה הקשורים לתוכניות הכפר.

 שכונה קהילתית - ניצנה 
ביוזמת דויד פלמ"ח חברו הסוכנות היהודית והמועצה האזורית רמת הנגב, להקים את השכונה הקהילתית - ניצנה. השכונה מתוכננת לקליטת כמאה משפחות, אשר ירכשו מגרשים ויבנו את ביתם במקום. תושביה יעבדו בעיקר בכפר החינוכי שלצידה והיא תהווה יישוב קהילתי בתחום המועצה האזורית רמת הנגב. השכונה והכפר ינהלו חיי שיתוף בתחומים המוניציפליים, החינוכיים והערכיים.

800px|ממוזער|מרכז|ניצנה - מבט מהאוויר

לקריאה נוספת
 זאב זיוון, ניצנה של לובה אליאב, הוצאת אריאל, 2014

ממוזער

קישורים חיצוניים


 ניצנה, באתר מועצה אזורית רמת הנגב

 תצוגה ארכאולוגית בכפר הנוער ניצנה, באתר רשות העתיקות






הערות שוליים

קטגוריה:כפרי נוער
קטגוריה:אזור ניצנה
קטגוריה:הנצחת אריה אליאב
קטגוריה:יישובים במחוז הדרום
קטגוריה:יישובים שהוקמו ב-1987
קטגוריה:הנגב: יישובים
קטגוריה:זוכי פרס ראשת הממשלה גולדה מאיר
קטגוריה:הנגב: יישובים מוסדיים